Japanerne har spesielle tradisjoner når det gjelder bordskikk og mat. De er veldig nøye på hvordan maten blir presentert for den som skal spise. De forskjellige rettene serveres for seg, og ofte i flere små skåler og på fat. Under måltidene brukes spisepinner, og det er egne regler for hvordan de skal brukes. Pinner som stikkes loddrett ned i risen er en del av det japanske begravelsesritualet.